techiaith/cofnodycynulliad_en-cy huggingface dataset:
English: Thank you very much, Chair. And, Kate Griffiths, if I can stay with you for a moment, you refered to the discharge to recover then assess model. What needs to be strengthened around the guidance on discharge to assess?
Welsh: Diolch yn fawr iawn, Cadeirydd. A, Kate Griffiths, os gallaf i aros efo chi am funud, rydych chi'n cyfeirio at y model rhyddhau i asesu yn y fan yna. Beth sydd angen ei gryfhau o gwmpas y canllawiau ar ryddhau i asesu?
English: If I could come to you, Catrin Edwards, the written evidence that we've had from you - and thanks for that - says that the policy of discharge to assess is causing anxiety for some carers, and financial concerns and eligibility around NHS continuing healthcare is part of that. Could you explain more about those concerns and some of the things that could be done to mitigate them?
Welsh: Os caf i droi atoch chi, Catrin Edwards, mae'r dystiolaeth ysgrifenedig rydyn ni wedi'i chael gennych chi - diolch amdani hi - yn dweud bod y polisi rhyddhau i asesu yn achosi pryder i rai gofalwyr, a phryderon ariannol a chymhwyster ar gyfer gofal iechyd parhaus yn y gwasanaeth iechyd yn rhan ohono fo. Allwch chi egluro ychydig bach mwy am y pryderon yna a rhai o'r pethau a allai gael eu gwneud i gael drostyn nhw?
English: That message is coming through very clearly this afternoon. A brief word to close, Kate Griffiths, with you in terms of the reference in your evidence to what's happening in the NHS in England at present in terms of looking at the needs of carers and the recommendation that there is a need to have this five-part independence check. How would that be beneficial in Wales? How would it look if that system was introduced in Wales?
Welsh: Mae'r neges yna'n dod drwodd yn glir iawn gennych chi y prynhawn yma. Diolch yn fawr iawn. Gair yn sydyn i gloi, Kate Griffiths, efo chi ynglŷn â'r cyfeiriad yn eich tystiolaeth chi at yr hyn sy'n digwydd yn yr NHS yn Lloegr ar hyn o bryd o ran edrych ar anghenion gofalwyr, a'r argymhelliad bod angen cynnal y tsiec annibynniaeth pum pwynt yma. Sut fyddai hynny'n llesol yng Nghymru? Sut fyddai hynny'n edrych pe bai rhywbeth felly yn cael ei weithredu yng Nghymru?
English: Thank you very much, Chair. It would be good to try to understand what impact the pandemic has had on demand, and the kind of demand that you're facing. To Chris Jones first, perhaps - we can see from the evidence you've given us that 15 per cent of the increase has been in the number of people requiring service, but more than double in the value of the work that needs to be done. Could you describe why people's needs have become so complicated over the recent period?
Welsh: Diolch yn fawr iawn, Cadeirydd. Buasai'n dda, dwi'n meddwl, trio dod i ddeall pa effaith mae'r pandemig wedi'i chael ar y galw, a'r math o alw, yr ydych chi'n ei wynebu. I Chris Jones yn gyntaf, o bosibl - rydyn ni'n gallu gweld o'r dystiolaeth yr ydych chi wedi'i rhoi i ni fod yna 15 y cant o'r cynnydd wedi bod yn nifer y bobl sy'n galw, ond dros ddwbl wedi bod yng ngwerth y gwaith sydd angen ei wneud. Disgrifiwch pam mae anghenion pobl wedi cymlethu gymaint dros y cyfnod diweddar yma.
English: Good afternoon. Welcome, everyone. Welcome to this afternoon's committee meeting.
Welsh: Prynhawn da. Croeso, bawb. Croeso i'r pwyllgor y prynhawn yma.
English: No. Thank you, Minister. Thank you, Chair. That concludes my questions.
Welsh: Na. Diolch yn fawr, Gweinidog. Diolch yn fawr, Gadeirydd. Dyna ddiwedd fy nghwestiynau i.
English: Good afternoon and welcome to this Plenary session. Before we begin, I want to set out a few points. This meeting will be held in a hybrid format, with some Members in the Senedd Chamber and others joining by video-conference. All Members participating in proceedings of the Senedd, wherever they may be, will be treated equally. A Plenary meeting held using video-conference, in accordance with the Standing Orders of the Welsh Parliament, constitutes Senedd proceedings for the purposes of the Government of Wales Act 2006. Some of the provisions of Standing Order 34 will apply for today's Plenary meeting, and these are set out on your agenda.
Welsh: Prynhawn da, a chroeso, bawb, i'r Cyfarfod Llawn. Cyn inni ddechrau, dwi angen nodi ychydig o bwyntiau. Cynhelir y cyfarfod hwn ar ffurf hybrid, gyda rhai Aelodau yn y Siambr ac eraill yn ymuno drwy gyswllt fideo. Bydd yr holl Aelodau sy'n cymryd rhan yn nhrafodion y Senedd, ble bynnag y bônt, yn cael eu trin yn gyfartal. Mae Cyfarfod Llawn a gynhelir drwy gynhadledd fideo, yn unol â Rheolau Sefydlog Senedd Cymru, yn gyfystyr â thrafodion y Senedd at ddibenion Deddf Llywodraeth Cymru 2006. Bydd rhai o ddarpariaethau Rheol Sefydlog 34 yn gymwys ar gyfer y Cyfarfod Llawn heddiw, ac mae'r rheini wedi eu nodi ar eich agenda.
English: Before we begin our work today, we will spend a few moments reflecting on the sad and unexpected news that came through yesterday of the death of former Member, and friend to many, Aled Roberts, who was a Member representing north Wales here between 2011 and 2016. It's fair to say that some Members can make a huge impression in a relatively brief period, and Aled was one of those. An instinctive parliamentarian who worked across parties, just as effective in collaborating as he was in scrutinising and challenging, and doing that collaboration and scrutiny with courtesy and a smile. Aled Roberts was full of hope on the future of his nation and his language. His was an excellent appointment as Welsh Language Commissioner. His dear Rhosllannerchrugog, his language and his country are poorer today without him, but we all thank him for everything he achieved, and are thinking of his family in their cruel loss. I will now invite each party to contribute to the tributes to Aled Roberts. I'll start by inviting the First Minister, Mark Drakeford, to share a few comments. Mark Drakeford.
Welsh: Cyn cychwyn ar ein gwaith ni heddiw, mi wariwn ychydig amser nawr yn adlewyrchu ar y newyddion trist ac annisgwyl ddoe am farwolaeth ein cyn-Aelod a chyfaill i nifer ohonom, sef Aled Roberts. Bu'n Aelod dros y gogledd yma o 2011 i 2016. Mae'n deg dweud bod rhai Aelodau yn medru gwneud argraff fawr mewn cyfnod cymharol fyr - mi oedd Aled yn un o'r rheini. Yn seneddwr o reddf, yn gweithio ar draws pleidiau, lawn mor effeithiol yn cydweithio ag yr oedd e'n herio a sgrwtineiddio, ac yn gwneud yr herio a'r cydweithio gyda gwên a chwrteisi. Mi oedd Aled Roberts yn llawn gobaith am ddyfodol ei wlad a'i iaith. Mi oedd yn apwyntiad ardderchog yn Gomisiynodd y Gymraeg. Mae ei annwyl Rosllannerchrugog, ei iaith, a'i wlad yn dlotach heddiw hebddo, ond fe rydym ni i gyd yn diolch iddo am bopeth gyflawnodd, ac yn meddwl am ei annwyl deulu yn eu colled greulon. Mi wnaf i nawr ofyn i bob plaid gyfrannu at y teyrngedau i Aled Roberts, drwy gychwyn wrth wahodd Mark Drakeford, y Prif Weinidog, i rannu ychydig sylwadau. Mark Drakeford.
English: Thank you very much, Llywydd. It was very sad to hear of the death of Aled Roberts. As you said, Llywydd, Aled, as a former Member, was a friend to many of us in the Senedd. Be it as leader of Wrexham council, a Member of the Senedd or as Welsh Language Commissioner, Aled stood strongly for the principle of social justice. Throughout his professional career, Aled strove for what was important to him, and was willing to fight for fair play and equality. When he was appointed Welsh Language Commissioner, he brought new energy to the role. He was a people person, and he was a commissioner who was open to listening to people and to providing constructive support to them. He was a sincere, warm man who was full of humour. We are greatly indebted to him for his unstinting service and for his friendship. His passion and commitment to the Welsh language could not have been beaten, as a chapel organist or as the chair of governors at Ysgol Morgan Llwyd. His local community in Rhos was so very important to him, and, despite his busy schedule, he always supported that community. We sympathise greatly with his family in these very difficult circumstances as we commemorate him in the Chamber today.
Welsh: Diolch yn fawr, Llywydd. Trist iawn oedd clywed am farwolaeth Aled Roberts. Fel dywedoch chi, Llywydd, roedd Aled, wrth gwrs, fel cyn-Aelod yn gyfaill i sawl un ohonom ni yn y Senedd. Boed fel arweinydd cyngor Wrecsam, Aelod o'r Senedd neu fel Comisiynydd y Gymraeg, roedd Aled yn gryf dros gyfiawnder cymdeithasol. Drwy gydol ei yrfa broffesiynol, roedd Aled yn ymdrechu dros yr hyn oedd yn bwysig iddo fe, ac yn fodlon brwydro am chwarae teg. Pan benodwyd ef fel Comisiynydd y Gymraeg, daeth ag asbri newydd i'r swydd. Roedd yn ddyn pobl, ac roedd yn gomisiynydd oedd yn agored i glywed gan bobl a rhoi cymorth adeiladol. Roedd yn berson didwyll, cynnes a llawn hiwmor. Mawr yw ein dyled ni iddo am ei wasanaeth diflino, ac am ei gyfeillgarwch. Roedd ei angerdd a'i ymroddiad i'r Gymraeg heb ei ail, boed fel organydd yn y capel neu fel cadeirydd llywodraethwyr Ysgol Morgan Llwyd. Roedd ei gymuned leol yn Rhos yn hollbwysig iddo, ac, er prysurdeb gwaith, roedd yn wastad yn cefnogi'r gymuned honno. Rydym yn cydymdeimlo'n fawr gyda'i deulu yn yr amgylchiadau anodd yma wrth gofio amdano yn y Siambr heddiw.
English: And to conclude the tributes, the leader of Aled Roberts's party, Jane Dodds.
Welsh: Ac i gloi'r teyrngedau, mae arweinydd plaid Aled Roberts, Jane Dodds.
English: Thank you, Llywydd. First of all, may I send the party's condolences, and all of our condolences, to Llinos and the family? It's a great shock to all of us - here and in the Liberal Democrat family. Aled was one of the kindest, friendliest and most hard-working people that I and others ever met. Aled made a major contribution to the political life of Wales, and to the communities that he served. Rhosllanerchrugog ran through him like a stick of rock. And while we're all familiar with Aled's political career - in the Ponciau ward, a mayor and leader of Wrexham council, or as a Member of the Senedd for North Wales - it was the community of Rhosllanerchrugog, and his family, that came first every time. Aled was eager as a councillor and as a Member of the Assembly - as it was at the time - to do the little things for his community, through setting solar panels on a housing estate in Llay, investing in public transport infrastructure and community health, or through investing in the schools of Wrexham. And I know how much of a privilege it was for him to work on behalf of the Welsh language as the Welsh Language Commissioner, and to ensure that every child in Wales had the opportunity to receive their education through the medium of Welsh. As somebody from Wrexham, I know that Wrexham isn't usually an area where the language flourishes. And that's what was so special - that Aled was the language commissioner: he was from Wrexham, and had served his community, his nation, and his language with a great deal of dignity, as an example to us all. Thank you, Aled.
Welsh: Diolch, Lywydd. Yn gyntaf, gaf i gydymdeimlo, o'r blaid ac o bawb ohonom ni, dwi'n siŵr, efo Llinos a'r teulu? Sioc fawr i ni i gyd - yma ac yn nheulu'r Democratiaid Rhyddfrydol. Roedd Aled yn un o'r bobl fwyaf caredig, gweithgar a chyfeillgar i fi ac i eraill hefyd. Fe wnaeth Aled gyfraniad aruthrol i fywyd gwleidyddol Cymru ac i'r cymunedau y bu'n eu gwasanaethu. Fel stic o roc, roedd Rhosllannerchrugog trwy Aled. A thra'n bod ni i gyd yn gyfarwydd â gyrfa wleidyddol Aled - yn gwasanaethu ward Ponciau, yn faer, ac yn arweinydd cyngor Wrecsam, neu fel Aelod o'r Senedd dros Ogledd Cymru - cymuned Rhosllannerchrugog, a theulu Aled, a ddaeth yn gyntaf bob amser. Roedd Aled yn awyddus, fel cynghorydd ac fel Aelod o'r Cynulliad - fel yr oedd o ar yr amser - i wneud y pethau bychain ar gyfer ei gymuned, trwy osod paneli solar ar stad dai yn Llai, buddsoddi mewn isadeiledd trafnidiaeth gyhoeddus a iechyd y gymuned, neu trwy fuddsoddi yn ysgolion Wrecsam. A dwi'n gwybod gymaint o anrhydedd iddo oedd medru gweithredu dros yr iaith fel Comisiynydd y Gymraeg, ac i sicrhau bod pob plentyn yng Nghymru yn cael y fraint o addysg cyfrwng Cymraeg. Fel rhywun o Wrecsam, dwi'n gwybod nad ydy Wrecsam, fel arfer, ddim o reidrwydd yn ardal ble mae'r iaith yn ffynnu. A dyna beth oedd mor arbennig - bod Aled yn gomisiynydd yr iaith: boi o Wrecsam a oedd wedi gwasanaethu ei gymuned, ei wlad, a'i iaith ag urddas, yn esiampl i bob un ohonom. Diolch, Aled.
English: I thank you all for wonderful tributes to Aled Roberts, the man of 'gentle passion', in the words of one of our contributors. Thank you very much, and I will ensure that your words are shared with Aled Roberts' family on behalf of us all as a Senedd.
Welsh: Diolch ichi i gyd am deyrngedau hyfryd i'r dyn yna, Aled Roberts, o 'angerdd addfwyn', yng ngeiriau un cyfrannydd. Diolch ichi i gyd, ac mi wnaf i'n siwr bod y geiriau yna'n cael eu rhannu gyda theulu Aled Roberts ar ein rhan ni i gyd fel Senedd.
English: We'll move on to questions to the First Minister, and the first question is from Gareth Davies.
Welsh: Rydym ni'n symud ymlaen nawr, felly, i'r cwestiynau i'r Prif Weinidog, ac mae'r cwestiwn cyntaf gan Gareth Davies.
English: Llywydd, the UK Government was very clear that it saw no role at all for the Welsh Government in last year's shared prosperity fund pilots, in either the design of those pilots or the decisions made within them. I hope for a different approach when the proposals for the fund are eventually published.
Welsh: Llywydd, roedd Llywodraeth y DU yn eglur iawn nad oedd yn gweld unrhyw swyddogaeth o gwbl i Lywodraeth Cymru yng nghynlluniau treialu y gronfa ffyniant gyffredin y llynedd, nid yn nylunio'r cynlluniau treialu hynny na'r penderfyniadau a wnaed ynddyn nhw. Gobeithiaf am wahanol ddull gweithredu pan fydd y cynigion ar gyfer y gronfa yn cael eu cyhoeddi yn y pen draw.
English: Thank you for that answer, First Minister. My constituents have already benefited from the UK Government's levelling-up agenda. Projects in the vale had a share of nearly £3 million in the past year through the precursor to the shared prosperity fund. The community renewal fund has brought in much needed cash for projects across my patch, from youth projects to employment schemes and everything in-between. So, First Minister, if the Vale of Clwyd is to reap the rewards of the shared prosperity scheme, it needs both Governments at either side of the M4 working hand in hand. Will your Government commit to making the levelling-up agenda a complete success, working with the UK Government rather than just sniping from the sidelines?
Welsh: Diolch am yr ateb yna, Prif Weinidog. Mae fy etholwyr eisoes wedi elwa ar agenda codi'r gwastad Llywodraeth y DU. Cafodd prosiectau yn y fro gyfran o bron i £3 miliwn yn ystod y flwyddyn ddiwethaf trwy ragflaenydd y gronfa ffyniant gyffredin. Mae'r gronfa adnewyddu cymunedol wedi dod ag arian y mae mawr ei angen ar gyfer prosiectau ar draws fy ardal i, o brosiectau ieuenctid i gynlluniau cyflogaeth a phopeth yn y canol. Felly, Prif Weinidog, os yw Dyffryn Clwyd yn mynd i elwa ar y cynllun ffyniant cyffredin, mae angen i'r ddwy Lywodraeth ar y naill ochr a'r llall i'r M4 weithio law yn llaw. A wnaiff eich Llywodraeth ymrwymo i sicrhau bod yr agenda codi'r gwastad yn llwyddiant llwyr, gan weithio gyda Llywodraeth y DU yn hytrach na dim ond beirniadu o'r cyrion?
English: Well, Llywydd, I agree that, if a success is to be made in the shared prosperity fund, then it should be a joint endeavour between the UK Government and the Welsh Government. That has been our position for many, many months. The difficulty is not with the Welsh Government wishing to play a part; it is simply that the UK Government is clear - has been up until now, at least - that there is no part at all for us to play. Now, the House of Lords - its constitution select committee - reported on this matter only a couple of weeks ago. It surveyed the history of the shared prosperity fund, and this is what it said: it is the UK Government's lack of engagement with devolved administrations that is unhelpful and has undermined trust. The devolved administrations should have a more constructive role in the governance of the shared prosperity fund. This should include decisions about local priorities and the allocation of funding. Now, if the UK Government is prepared to take the advice of the House of Lords select committee, then we will have a joint approach to decision making under the fund. If the UK Government is prepared to offer that, then the Welsh Government will be a willing partner.
Welsh: Wel, Llywydd, rwy'n cytuno, os yw'r gronfa ffyniant gyffredin yn mynd i lwyddo, yna dylai fod yn ymdrech ar y cyd rhwng Llywodraeth y DU a Llywodraeth Cymru. Dyna fu ein safbwynt ni ers misoedd lawer iawn. Nid Llywodraeth Cymru yn dymuno chwarae rhan yw'r anhawster; dim ond bod Llywodraeth y DU yn eglur - wedi bod hyd yn hyn, o leiaf - nad oes unrhyw ran o gwbl i ni ei chwarae. Nawr, adroddodd Tŷ'r Arglwyddi - ei bwyllgor dethol cyfansoddiad - ar y mater hwn wythnos neu ddwy yn unig yn ôl. Ymchwiliodd i hanes y gronfa ffyniant gyffredin, a dyma a ddywedodd: diffyg ymgysylltiad Llywodraeth y DU â gweinyddiaethau datganoledig sy'n annefnyddiol ac sydd wedi tanseilio ymddiriedaeth. Dylai fod gan y gweinyddiaethau datganoledig swyddogaeth fwy adeiladol o ran llywodraethu'r gronfa ffyniant gyffredin. Dylai hyn gynnwys penderfyniadau am flaenoriaethau lleol a dyrannu cyllid. Nawr, os yw Llywodraeth y DU yn barod i gymryd cyngor pwyllgor dethol Tŷ'r Arglwyddi, yna bydd gennym ni ddull ar y cyd o wneud penderfyniadau o dan y gronfa. Os yw Llywodraeth y DU yn barod i gynnig hynny, yna bydd Llywodraeth Cymru yn bartner parod.
English: First Minister, how do you think residents in the Vale of Clwyd will react knowing that Wales will be £1 billion worse off over the next three years as a result of a broken Conservative promise that we would not be a penny worse off?
Welsh: Prif Weinidog, sut ydych chi'n credu y bydd trigolion Dyffryn Clwyd yn ymateb o wybod y bydd Cymru £1 biliwn yn waeth ei byd dros y tair blynedd nesaf o ganlyniad i addewid a dorrwyd gan y Ceidwadwyr na fyddem ni geiniog yn waeth ein byd?
English: Well, Llywydd, I thank Carolyn Thomas for that. I did think that the original questioner had a very strange view indeed of what was in the best interests of his own constituents. He asks them to celebrate the £47 million received in Wales from the community renewal fund without drawing attention to the £375 million that Wales has lost out on in that year. Now, under the previous funds that came to Wales, the Vale of Clwyd and the whole of north Wales benefited far, far more than any small dribbling out of funds from last year's community renewal fund: £28.5 million for renewable energy, marine energy alone, across north Wales; £7 million for major regeneration projects, including the Queen's Buildings in Rhyl and £1 million to upgrade Rhyl station; and major north Wales investments in skills and in research, Llywydd. I think it's very unlikely indeed that residents in the Vale of Clwyd will be celebrating at having been offered sixpence when they've lost a pound.
Welsh: Wel, Llywydd, diolch i Carolyn Thomas am hynna. Roeddwn i'n meddwl bod gan yr holwr gwreiddiol farn ryfedd dros ben am yr hyn a oedd o fudd pennaf i'w etholwyr ei hun. Mae'n gofyn iddyn nhw ddathlu'r £47 miliwn a gafwyd yng Nghymru o'r gronfa adnewyddu cymunedol heb dynnu sylw at y £375 miliwn y mae Cymru wedi ei golli yn y flwyddyn honno. Nawr, o dan y cyllid blaenorol a ddaeth i Gymru, roedd Dyffryn Clwyd a gogledd Cymru gyfan yn elwa llawer iawn mwy nag unrhyw ddiferu bach o arian o gronfa adnewyddu cymunedol y llynedd: £28.5 miliwn ar gyfer ynni adnewyddadwy, ynni'r môr yn unig, ar draws y gogledd; £7 miliwn ar gyfer prosiectau adfywio mawr, gan gynnwys Adeiladau'r Frenhines yn y Rhyl ac £1 filiwn i uwchraddio gorsaf y Rhyl; a buddsoddiadau mawr yn y gogledd mewn sgiliau ac mewn ymchwil, Llywydd. Rwy'n credu ei bod hi'n annhebygol iawn y bydd trigolion Dyffryn Clwyd yn dathlu eu bod nhw wedi cael cynnig chwe cheiniog pan ydyn nhw wedi colli punt.
English: These actions were set out by my colleague the Minister for Economy last week when he committed the Welsh Government to invest £366 million over the next three years to deliver an increased number of 125,000 all-age apprenticeships across Wales, including, of course, in Islwyn.
Welsh: Nodwyd y camau hyn gan fy nghyd-Weinidog, Gweinidog yr Economi yr wythnos diwethaf pan ymrwymodd i Lywodraeth Cymru fuddsoddi £366 miliwn dros y tair blynedd nesaf i ddarparu nifer fwy o 125,000 o brentisiaethau pob oed ledled Cymru, gan gynnwys, wrth gwrs, yn Islwyn.
English: Thank you, First Minister. The Welsh Labour Government's avowed commitment to ensure at least 90 per cent of 16 to 24-year-olds will be in education, employment or training by 2050 is a hallmark of the progressive agenda of this socialist Welsh Labour Government. First Minister, when I speak to my constituents, whether they be a grandmother in Crumlin, a father in Cwmcarn or a young person in Crosskeys, invariably one of their most pressing concerns is the availability of employment, training and apprenticeships in the communities of Islwyn for the next generation of Welsh workers. First Minister, with £1 billion - £1 billion - in promised post-European Union funds missing from this Welsh budget and directly accountable to the UK Tory Government's broken promises, what mitigating measures can the Welsh Government take to ensure that this fundamental aim to reshape the Labour market in Wales is delivered? And First Minister, what message also do you have to employers in Islwyn about the value of apprenticeships to their companies' futures?
Welsh: Diolch, Prif Weinidog. Mae'r ymrwymiad a addawyd gan Lywodraeth Lafur Cymru i sicrhau y bydd o leiaf 90 y cant o bobl ifanc 16 i 24 oed mewn addysg, cyflogaeth neu hyfforddiant erbyn 2050 yn arwydd o agenda flaengar y Llywodraeth Lafur sosialaidd hon yng Nghymru. Prif Weinidog, pan fyddaf i'n siarad gyda fy etholwyr, pa un a ydyn nhw'n fam-gu yng Nghrymlyn, yn dad yng Nghwmcarn neu'n berson ifanc yn Crosskeys, yn ddieithriad un o'u pryderon pwysicaf yw'r gyflogaeth, yr hyfforddiant a'r prentisiaethau sydd ar gael yng nghymunedau Islwyn ar gyfer y genhedlaeth nesaf o weithwyr Cymru. Prif Weinidog, gydag £1 biliwn - £1 biliwn - mewn cronfeydd a addawyd ar ôl yr Undeb Ewropeaidd ar goll o'r gyllideb hon yng Nghymru ac y gellir ei briodoli yn uniongyrchol i addewidion a dorrwyd gan Lywodraeth Dorïaidd y DU, pa fesurau lliniaru all Llywodraeth Cymru eu cymryd i sicrhau bod y nod sylfaenol hwn o ail-lunio'r farchnad Lafur yng Nghymru yn cael ei gyflawni? A Prif Weinidog, pa neges sydd gennych chi hefyd i gyflogwyr yn Islwyn am werth prentisiaethau i ddyfodol eu cwmnïau?
English: First Minister, I welcome your Government's commitment to providing 125,000 all-age apprenticeships in Wales over the next three years. However, I'm sure that you will agree with me that we need to ensure quality as well as quantity. It is vital that these apprenticeships should smooth the school-to-work transition of younger workers and support the transition of existing workers into highly skilled senior roles. First Minister, will you commit to setting a series of clear aims for your apprenticeship programme so progress can be measured to ensure it meets the needs of employers and trainees, and delivers the skilled workforce required by the Welsh economy today and in the future as well? Thank you.
Welsh: Prif Weinidog, rwy'n croesawu ymrwymiad eich Llywodraeth i ddarparu 125,000 o brentisiaethau pob oed yng Nghymru dros y tair blynedd nesaf. Fodd bynnag, rwy'n siŵr y byddwch chi'n cytuno â mi bod angen i ni sicrhau ansawdd yn ogystal â niferoedd. Mae'n hanfodol bod y prentisiaethau hyn yn hwyluso'r broses o drosglwyddo gweithwyr iau o'r ysgol i'r gwaith ac yn cefnogi'r broses o drosglwyddo gweithwyr presennol i swyddi uwch medrus iawn. Prif Weinidog, a wnewch chi ymrwymo i bennu cyfres o nodau eglur ar gyfer eich rhaglen brentisiaethau fel y gellir mesur cynnydd i sicrhau ei fod yn diwallu anghenion cyflogwyr a hyfforddeion, ac yn darparu'r gweithlu medrus sydd ei angen ar economi Cymru heddiw ac yn y dyfodol hefyd? Diolch.